Dragi moji učenici ,

sretan vam povratak u on – line klupe.

Nadam se da ste se barem malo odmorili i da ćemo nastaviti u veselom tonu i dobroj suradnji kao i uvijek.

**Pratite raspored za ovaj tjedan** – plavi turnus poslije podne, i **tako rasporedite svoje aktivnosti vezano za geografiju** (7.a – utorak i petak, 7. b – utorak i petak, 7.c – četvrtak , 7. d – utorak i četvrtak,7.e – utorak i četvrtak, 7.f - srijeda).

S obzirom da ste bili jako vrijedni tijekom prošlog polugodišta u on – line nastavi i poslali mi puno radova ja ću te radove ocijeniti ocjenom i na taj način vas vrednovati.

**Prvi od zadataka koji će biti ocijenjeni biti će pitanja iz udžbenika Europsko Sredozemlje te zadaci iz radne bilježnice -** Italija **(**str. 66. zadatak 1 a, b i c, te str 67. zadatak 7 a,b,c i d ).

**Oni koji još nisu poslali svoje zadatke ili nisu doradili ono što je trebalo** imaju vremena do kraja ovog tjedna **– petak 17.04..** Zadatke mi pošaljite na Teamse u privatnoj poruci (chatu).

***Aktivnosti za učenike***

- prepisati plan ploče u bilježnicu

- potražiti u geografskom atlasu Bugarsku i Rumunjsku, njihove glavne i najveće gradove, rijeke, mora na koje izlaze, reljefne oblike i države s kojima graniče

**PLAN PLOČE**

Podunavske države – Države JI Europe

**Jugoistočna Europa**: Rumunjska, Bugarska, Srbija, Kosovo, Makedonija, Crna Gora, Bosna i Hercegovina

– **povoljan prometni položaj u povezivanju Europe i Azije**; veliko prometno značenje imaju **doline rijeka**: Dunav, Sava, Morava, Marica, Vardar, Bosna, Neretva

– **Dunavski plovni put**; **delta Dunava** (ribolov), **Đerdapska klisura** (hidroenergija); **podunavske zemlje; primorske i kontinentske** zemlje; planinsko-nizinski prostor izražene kontinentalnosti; dodir Europe i Azije – burna prošlost

– dodir **različitih kultura** i zajednička kulturno-povijesna **baština**

– **izmiješanost naroda**; Južni Slaveni; Romani, ostali; znatan broj pripadnika **nacionalnih manjina**; pretežno **pravoslavna** vjera, višestoljetna vlast **Osmanlijskog Carstva**

– gospodarsko **zaostajanje**

– Rumunjska i Bugarska članice **EU-a** od 2007.

**RUMUNJSKA- republika** 

 -**podunavska i crnomorska** **zemlja**

– dva osnovna krajolika:

1. **planinsko područje** **Karpata**, **Bihora**, **Transilvanije** (stočarstvo, hidroenergija;

 željezo, ugljen, zlato, srebro, zemni plin u Transilvaniji; metalurgija;

 gradovi: Cluj-Napoka, Sibiu, Basov, Tirgu Mures

1. **nizinski dio**: **Panonska nizina** (žitnica) i **Vlaška nizina**: **žitnica**, **najvažniji i**

**najnaseljeniji** dio; **nafta i zemni plin**: Ploesti, Pitesti

– **Bukurešt** – glavni grad i industrijsko središte; **Moldavska**: poljoprivreda, nafta;

**Galati** – najveća riječna luka, željezare; Braila, **Dobrudža**: močvare i stepe (žitarice);

 **Constanta** – glavna rumunjska luka

**BUGARSKA-republika** 

-**podunavska, planinska, trakijska, crnomorska zemlja**

– najnaseljenije područje: Sofijska kotlina i Trakijska nizina, najrjeđe naseljeni Rodopi

– regije:

1. **Sjeverna Bugarska**: plodno tlo, poljoprivreda, žitnica, natapanje;

**Ruse** – dunavska luka, industrija

1. **Stara planina**: klimatska i poljodjelska granica; kotline: gusto naseljene, voće,

 povrće, vinova loza, ruže, prometnice

1. **Srednja** **Bugarska**: Trakijska nizina, poznata po povrtlarstvu, riža, pamuk, duhan, navodnjavanje; **Plovdiv** – glavno središte; **Sofijska kotlina**: položaj na sjecištu

prometnih pravaca, ugljen, željezo, industrija, **Sofija** – glavni grad

d) **Rodopi**: stočarski kraj, skijališta, ljekovita vrela, manastiri

e) **Primorje**: turistička naselja: Zlatni pijesci, Albena i Sunčana obala;

 **Burgas** – najveća luka, **Varna** – najveće naselje